Решение на Съда (първи състав) от 20 юни 2024 г. (преюдициално запитване от Bundesgerichtshof — Германия) — Zentrale zur Bekämpfung unlauteren Wettbewerbs eV/dm-drogerie markt GmbH & Co.KG
(Дело C-296/23, dm-drogerie markt)1
(Преюдициално запитване — Сближаване на законодателствата — Биоциди — Регламент (ЕС) 528/2012 — Член 72 — Дезинфектант, съдържащ биоциди — Ограничения на рекламата — Понятието „подобни [изрази]“ — Цел да се гарантира висока степен на защита на здравето на хората и животните, както и на околната среда)
Език на производството: немски
Запитваща юрисдикция
Bundesgerichtshof
Страни в главното производство
Жалбоподател: Zentrale zur Bekämpfung unlauteren Wettbewerbs eV
Ответник: dm-drogerie markt GmbH & Co.KG
Диспозитив
Член 72, параграф 3, второ изречение от Регламент (ЕС) № 528/2012 на Европейския парламент и на Съвета от 22 май 2012 година относно предоставянето на пазара и употребата на биоциди
трябва да се тълкува в смисъл, че
понятието „подобни [изрази]“ по смисъла на тази разпоредба обхваща всеки израз в рекламата на биоциди, който — подобно на изброените в посочената разпоредба изрази — представя тези продукти по начин, който е подвеждащ за потребителя по отношение на рисковете за здравето на хората, за здравето на животните или за околната среда, или по отношение на ефикасността им, омаловажавайки тези рискове или дори отричайки съществуването им, без обаче задължително да има общ характер.
____________
1     ОВ C 304, 28.8.2023 г.